Jankario laukinės gamtos rezervatas

Jankario laukinės gamtos rezervatas (angl. Yankari Game Reserve) – saugoma gamtos teritorija vidurio rytų Nigerijoje, Baučio valstijoje, į pietryčius nuo Baučio miesto. Įkurtas 1956 m. kaip laukinės gamtos rezervatas, 1991–2006 m. turėjo nacionalinio parko statusą, bet vėliau grąžintas gamtos rezervato statusas. Parkas yra ~500 m aukščio pakilumoje, dengiamas savanų su pelkėtomis upių salpomis, žolynų ir krūmų sąžalynų plotais. Gausu būdingų savanų gyvūnų: antilopių (arklinių antilopių, vandeninių ožių, margųjų antilopių, karvinių antilopių), dramblių, hipopotamų, babuinų, hienų, liūtų, leopardų, krokodilų. Taip pat Jankaryje yra iš smiltanio išgremžtų cisternų, kur seniau gyventojai saugodavo vandenį, ir Vikio karštosios versmės. Šaltiniai